CELEX: 32007R0226
Language: hr
Date: 2007-03-01 00:00:00
Title: Uredba Komisije (EZ) br. 226/2007 od 1. ožujka 2007. O odobrenju Saccharomyces cerevisiae CNCM I-1077 (Levucell SC20 i Levucell SC10 ME) kao dodatka hrani za životinje  Tekst značajan za EGP

03/Sv. 033
            
            
               HR
            
            
               Službeni list Europske unije
            
            
               262
            
         32007R0226
   
               L 064/26
            
            
               SLUŽBENI LIST EUROPSKE UNIJE
            
            
               01.03.2007.
            
         
      UREDBA KOMISIJE (EZ) br. 226/2007
   od 1. ožujka 2007.
   O odobrenju Saccharomyces cerevisiae CNCM I-1077 (Levucell SC20 i Levucell SC10 ME) kao dodatka hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 utvrđuje se odobrenje dodataka hrani za životinje za korištenje u hranidbi životinja, te razlozi i postupci za izdavanje takvih odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka utvrđenog u Prilogu. Tom su zahtjevu priloženi podaci i dokumenti propisani člankom 7. stavkom 3. te Uredbe.
            
         
               (3)
            
            
               Zahtjev se odnosi na odobrenje novog korištenja pripravka Saccharomyces cerevisiae CNCM I-1077 (Levucell SC20, Levucell SC10 ME) kao dodatka hrani za mliječne koze i mliječne ovce i uvrštenje u kategoriju dodataka hrani za životinje „Zootehnički dodaci”.
            
         
               (4)
            
            
               Korištenje Saccharomyces cerevisiae CNCM I-1077 odobreno je bez vremenskog ograničenja za mliječne krave i goveda za tov Uredbom Komisije (EZ) br. 1200/2005 (2).
            
         
               (5)
            
            
               Dostavljeni su novi podaci u prilog zahtjevu za izdavanje odobrenja za mliječne koze i mliječne ovce. Europska agencija za sigurnost hrane (Agencija) zaključila je u svojemu mišljenju od 15. lipnja 2006. da Saccharomyces cerevisiae CNCM I-1077 (Levucell SC20, Levucell SC10 ME) nema štetni učinak na zdravlje životinja, zdravlje ljudi ili okoliš. Agencija je nadalje zaključila da Saccharomyces cerevisiae CNCM I-1077 (Levucell SC20, Levucell SC10 ME) ne predstavlja ikoji drugi rizik koji bi u skladu s člankom 5. stavkom 2. Uredbe (EZ) br. 1831/2003 onemogućio izdavanje odobrenja. Sukladno tome mišljenju korištenje pripravka nema štetni učinak na te dodatne kategorije životinja. Agencija ne smatra da postoji potreba za posebnim zahtjevima za praćenjem nakon stavljanja na tržište. Tim je mišljenjem također potvrđeno izvješće o metodi analize dodatka hrani za životinje, koje je izradio referentni laboratorij Zajednice osnovan Uredbom (EZ) br. 1831/2003.
            
         
               (6)
            
            
               Procjena toga pripravka pokazala je da su uvjeti za izdavanje odobrenja iz članka 5. Uredbe (EZ) br. 1831/2003 ispunjeni. U skladu s time treba odobriti korištenje toga pripravka, kako je utvrđeno u Prilogu ovoj Uredbi.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnoga odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak utvrđen u Prilogu, koji pripada kategoriji dodataka hrani za životinje „Zootehnički dodaci” i funkcionalnoj skupini „Stabilizatori crijevne flore”, odobrava se kao dodatak hrani za životinje u hranidbi životinja pod uvjetima utvrđenima u tome Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. ožujka 2007.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   
      (2)  SL L 195, 27.7.2005., str. 6. Uredba kako je izmijenjena Uredbom (EZ) br. 1445/2006 (SL L 271, 30.9.2006., str. 22.).
   PRILOG
   
               Identifikacijski broj dodatka hrani za životinje
            
            
               Ime nositelja odobrenja
            
            
               Dodatak hrani za životinje (trgovački naziv)
            
            
               Sastav, kemijska formula, opis, analitička metoda
            
            
               Vrsta ili kategorija životinja
            
            
               Gornja dobna granica
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               CFU/kg potpune krmne smjese sa sadržajem vlage od 12 %
            
         
               
                  Kategorija zootehničkih dodataka. Funkcionalna skupina: Stabilizatori dobre flore.
               
            
         
               4b1711
            
            
               LALLEMAND SAS
            
            
               
                  Saccharomyces cerevisiae
               
               CNCM I-1077
               (Levucell SC20, Levucell SC10 ME)
            
            
               
                  Sastav dodatka hrani za životinje:
               
               
                            
                        
                        
                           Čvrsti oblik:
                           
                                        
                                    
                                    
                                       Pripravak Saccharomyces cerevisiae CNCM I-1077 živih suhih stanica sa zajamčenom najmanjom koncentracijom od 2 × 1010 CFU/g
                                    
                                 
                     
                            
                        
                        
                           Obloženi oblik:
                           
                                        
                                    
                                    
                                       Pripravak Saccharomyces cerevisiae CNCM I-1077 živih suhih stanica sa zajamčenom najmanjom koncentracijom od 1 × 1010 CFU/g
                                    
                                 
                     
                  Značajke aktivne tvari:
               
               
                  Saccharomyces cerevisiae CNCM I-1077: 80 % živih suhih stanica i 14 % neživih stanica
               
                  Analitička metoda
                   (1)
               
               Metoda izlijevanja podloge i molekularna identifikacija (PCR)
            
            
               Mliječne koze
            
            
               —
            
            
               5 × 108
               
            
            
               3 × 109
               
            
            
               
                           1.
                        
                        
                           U uputama za korištenje dodatka hrani za životinje i premiksa navesti temperaturu skladištenja, rok trajanja i stabilnost pri peletiranju.
                        
                     
                           2.
                        
                        
                           U dopunskim krmnim smjesama temperatura Levucell SC20 ne smije prijeći 50 °C, a temperatura Levucell SC10ME 80 °C.
                        
                     
                           3.
                        
                        
                           Obloženi oblik samo za korištenje u peletiranoj hrani za životinje.
                        
                     
                           4.
                        
                        
                           Preporučena doza za mliječne koze i mliječne ovce: 4 × 109 CFU po grlu dnevno.
                        
                     
                           5.
                        
                        
                           Ako se s proizvodom postupa ili ako se miješa u zatvorenom prostoru, preporuča se uporaba zaštitnih naočala i maski tijekom miješanja ako miješalice nemaju ispušne sustave.
                        
                     
            
               22. ožujka 2017.
            
         
               Mliječne ovce
            
            
                
            
            
               1,2 × 109
               
            
            
               1,2 × 109
               
            
         
      (1)  Pojedinosti o analitičkim metodama dostupne su na sljedećoj adresi referentnoga laboratorija Zajednice: www.irmm.jrc.be/html/crlfaa/